CELEX: 62019TB0294
Language: el
Date: 2020-06-11 00:00:00
Title: Υπόθεση T-294/19: Διάταξη του Γενικού Δικαστηρίου της 11ης Ιουνίου 2020 — Vanhoudt κ.λπ. κατά ΕΤΕπ (Προσφυγή ακυρώσεως και αγωγή αποζημιώσεως – Υπαλληλική υπόθεση – Προσωπικό της ΕΤΕπ – Μεταρρύθμιση του συστήματος αποδοχών και μισθολογικής αναπροσαρμογής της ΕΤΕπ – Εργαλείο προσομοίωσης αποδοχών – Πράξη μη δεκτική προσφυγής – Πράξη αμιγώς επιβεβαιωτική – Απουσία νέων και ουσιωδών πραγματικών περιστατικών – Ηθική βλάβη – Έλλειψη αιτιώδους συνάφειας – Προσφυγή εν μέρει απαράδεκτη και εν μέρει προδήλως νόμω αβάσιμη)

10.8.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/24
            
         
      Διάταξη του Γενικού Δικαστηρίου της 11ης Ιουνίου 2020 — Vanhoudt κ.λπ. κατά ΕΤΕπ
      (Υπόθεση T-294/19) (1)
      
      (Προσφυγή ακυρώσεως και αγωγή αποζημιώσεως - Υπαλληλική υπόθεση - Προσωπικό της ΕΤΕπ - Μεταρρύθμιση του συστήματος αποδοχών και μισθολογικής αναπροσαρμογής της ΕΤΕπ - Εργαλείο προσομοίωσης αποδοχών - Πράξη μη δεκτική προσφυγής - Πράξη αμιγώς επιβεβαιωτική - Απουσία νέων και ουσιωδών πραγματικών περιστατικών - Ηθική βλάβη - Έλλειψη αιτιώδους συνάφειας - Προσφυγή εν μέρει απαράδεκτη και εν μέρει προδήλως νόμω αβάσιμη)
      (2020/C 262/32)
      Γλώσσα διαδικασίας: η αγγλική
      
         Διάδικοι
      
      
         Προσφεύγοντες-ενάγοντες: Patrick Vanhoudt (Gonderange, Λουξεμβούργο) και εννέα λοιποί προσφεύγοντες-ενάγοντες των οποίων τα ονόματα παρατίθενται στο παράρτημα της διατάξεως (εκπρόσωπος: A. Haines, Barrister)
      
         Καθής-εναγομένη: Ευρωπαϊκή Τράπεζα Επενδύσεων (ΕΤΕπ) (εκπρόσωποι: T. Gilliams, J. Klein και J. Krueck, επικουρούμενοι από τους P. E. Partsch και T. Evans, δικηγόρους)
      
         Αντικείμενο
      
      Προσφυγή-αγωγή βάσει του άρθρου 270 ΣΛΕΕ και του άρθρου 50α του Οργανισμού του Δικαστηρίου της Ευρωπαϊκής Ένωσης, αφενός, για την ακύρωση της αποφάσεως της ΕΤΕπ της 31ης Ιανουαρίου 2019 με την οποία επικυρώθηκε η απόφαση της επιτροπής συνδιαλλαγής περί διαπιστώσεως της αποτυχίας της διαδικασίας συνδιαλλαγής όσον αφορά τις αιτήσεις των προσφευγόντων-εναγόντων για τη χορήγηση επισήμου εντύπου αποσπάσματος των αποτελεσμάτων του εργαλείου προσομοιώσεως αποδοχών που χρησιμοποιείται για τον υπολογισμό των επιπτώσεων των μεταρρυθμίσεων καθώς και του φιλικού διακανονισμού για την αποκατάσταση των ζημιών τις οποίες φέρεται να υπέστησαν συνεπεία των μεταρρυθμίσεων και, αφετέρου, για την ικανοποίηση της ηθικής βλάβης την οποία φέρεται να υπέστησαν οι προσφεύγοντες-ενάγοντες ως αποτέλεσμα της εν λόγω αποφάσεως της 31ης Ιανουαρίου 2019.
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  Απορρίπτει την προσφυγή-αγωγή ως εν μέρει απαράδεκτη και εν μέρει προδήλως νόμω αβάσιμη.
               
            
                  2)
               
               
                  Καταδικάζει τον Patrick Vanhoudt και τους εννέα λοιπούς προσφεύγοντες-ενάγοντες των οποίων τα ονόματα παρατίθενται στο παράρτημα της διατάξεως στα δικαστικά έξοδα.
               
            
         (1)  EE C 230 της 8.7.2019.